CHAYO บวกยาว 5 วันติด วิ่งต่อ 3% โบรกฯมองผลงานโตระยะยาว แนะ “ซื้อเก็งกำไร” เป้า 4.80 บ.
CHAYO บวกยาว 5 วันติด วิ่งต่อ 3% โบรกฯมองผลงานโตระยะยาว แนะ "ซื้อเก็งกำไร" เป้า 4.80 บ. โดย ณ เวลา 11.57 น. อยู่ที่ระดับ 4.16 บาท บวก 0.14 บาท หรือ 3.48% สูงสุดที่ระดับ 4.20 บาท ต่ำสุดที่ระดับ 4.04 บาท ด้วยมูลค่าการซื้อขาย 9.43 ล้านบาท
1 ก.พ. 2562

ผู้สื่อข่าวรายงานว่า ราคาหุ้น บริษัท ชโย กรุ๊ป จำกัด (มหาชน) หรือ CHAYO ณ เวลา 11.57 น. อยู่ที่ระดับ 4.16 บาท บวก 0.14 บาท หรือ 3.48% สูงสุดที่ระดับ 4.20 บาท ต่ำสุดที่ระดับ 4.04 บาท ด้วยมูลค่าการซื้อขาย 9.43 ล้านบาท

ทั้งนี้ ราคาหุ้น CHAYO ปรับตัวตัวขึ้นในแดนบวกยาว 6 วันติด นับตั้งแต่ราคาปิดที่ระดับ 3.94 บาท เมื่อวันที่ 24 ม.ค. 62 และปรับตัวขึ้นแรงในรอบ 2 เดือน นับตั้งแต่ราคาปิดที่ระดับ 4.54 บาท เมื่อวันที่ 20 พ.ย.61
ด้าน บล.โกลเบล็ก ระบุในบทวิเคราะห์ก่อนหน้านี้ กำหนดปรับคำแนะนำเป็น “ซื้อเก็งกำไร” และปรับมาใช้ราคาเหมาะสมปี 62 ที่ 4.80 บาท โดยอิง Prospect PER ที่ 30 เท่า ซึ่งสูงกว่าคู่แข่งที่ระดับ 21 เท่า เนื่องจากมีศักยภาพการเติบโตที่โดดเด่นกว่า พร้อมประเมินกำไรสุทธิต่อหุ้นปี 62 ราว 0.16 บาท ได้ราคาเหมาะสม 4.80 บาทซึ่งต่ำกว่าราคาปิดล่าสุด อย่างไรก็ดี การที่ผลการดำเนินงานของบริษัทมีแนวโน้มเติบโตดีในระยะยาว
สำหรับประมาณการกำไรสุทธิปี 61 ฝ่ายวิจัยยังคงคาดการณ์ที่ราว 75 ล้านบาท เติบโต 29% จากปีก่อน จากรายได้ปี 61 เติบโต 3%จากปีก่อน สู่ระดับ 213 ล้านบาท ด้วยสมมติฐานอัตรากำไรขั้นต้นเพิ่มขึ้นจาก 64.4% ในปี 60 สู่ 67.5% และอัตรากำไรสุทธิเพิ่มขึ้นจาก 28.3% ในปี 60 สู่ 35.3% เนื่องจากมีรายได้จากกองสินทรัพย์ด้อยคุณภาพชนิดมีหลักประกันเพิ่มขึ้น ซึ่งมีอัตรากำไรขั้นต้นที่สูงกว่าเพราะไม่มีค่าใช้จ่ายพนักงานในการโทรติดตามแต่มีเพียงค่าใช้จ่ายเฉพาะในกระบวนการฟ้องร้องบังคับหนี้